วันนี้จะพาไปกินอาหารเช้าที่เป็นมื้อหนึ่งที่ประทับใจของทริปนี้นะคะ (จนต้องทำรีวิวแยกให้แล้วกัน ฮา) ซึ่งทางททท.ก็พาพวกเรานั่งรถตู้ไปกันค่ะ นั่งรถไปจากรร.ก็ราวๆ 10-15 นาทีเองหละค่ะ
ร้านนี้เปิดเวลา 6.00-13.00 (หรือบางวันก็ 14.00 ค่ะ แล้วแต่ลูกค้าและของว่ายังมีอยู่มั้ย) ไม่มีวันหยุดนะคะ เพราะฉะนั้นจะมากินได้คือมื้อเช้ากับกลางวันเท่านั้นค่ะ เป็นร้านที่เปิดมาเกือบยี่สิบปีแล้วนะคะ หุๆ

ลักษณะร้านจะเป็นร้านแบบชาวบ้านเลยนะคะ แต่อย่างที่เคยบอกหละค่ะ ร้านนี้นี่ตามสำนวน เซียนอยู่รู หมูอยู่ตึกเลยจริงๆ อิอิ

ร้านนี้ก็มีอาหารหลายอย่างด้วยกันนะคะ ไม่ว่าจะเป็นข้าวยำ ชาชัก มะตะบะ โรตีกินกับแกงต่างๆ นานา มากมายพอควรเลยหละค่ะ

ข้าวหมกไก่ก็มีน้าา ราคาและเมนูก็ตามภาพเลยฮับ

ที่นั่งภายในร้านค่ะ มีหลายโซนอยู่นะฮับ

วิธีการสั่งเค้าจะมีมาให้เลือกนะคะ ตามเบอร์โต๊ะตัวเองเลย ที่นี่มีไวไฟให้ใช้ฟรีด้วยนะจ๊ะ บร๊ะเจ้าจอร์ชมันยอดมากกกกก

ให้ดูก่อนแล้วกันนะคะว่าวันนั้นคณะของเราได้ยัด เอ๊ย กินอะไรกันไปบ้าง...
สารภาพว่า หลายครั้งที่เกิดเหตุการณ์อย่างนี้ อิชั้นก็สงสัยว่า...ตัวเองแปลงร่างกลายเป็นสายกินขนาดนี้ได้อย่างไร เอาน้ำหนัก 42 ตรูคืนม้าาาาาา

ก่อนจะเริ่มรีวิวเมนูที่เราแนะนำ ขออนุญาตแปะตอนที่พี่ก๊ะหนาบ คุณแม่เจ้าของร้านได้สาธิตชาชักให้เราดูกันก่อนนะคะ ที่สำคัญ ลูกสาวคุณแม่สวยมากกกก (แต่น้องเค้ามีครอบครัวแล้วค่ะ ขอแสดงความเสียใจกับหนุ่มๆ ด้วย โฮะๆๆๆ)

เมนูแรกนะคะ ชาชักค่ะ จะเห็นว่าเป็นฟองเรยทีเดียว ชาเข้มข้นและหอมนะคะ แต่รสจะค่อนข้างหวานพอควรค่ะ เราน่ะชอบหวาน โอเค แต่คนไม่ชอบหวานอาจจะรู้สึกว่าหวานไปนิดหนึ่งนะคะ

ต่อไปค่ะกับข้าวหมกไก่ ที่เด่นของเมนูนี้ก็คือน้ำจิ้มค่ะ เราชอบน้ำจิ้มของที่นี่แหละ รสชาติดีค่ะ อร่อย กินกับข้าวหมกไก่แล้วไม่เลี่ยนค่ะ ตัดรสดี ชอบ

ต่อไปเป็นเมนูเนื้อแดงค่ะ ตัวนี้พี่ก๊ะหนาบบอกว่าผัดกับซอสแดงๆ ที่มีขายทั่วไปนะคะ แปลกด้วย และรสชาติดีค่ะ ตัวเนื้อนิ่มแต่ยังมีเทกซเจอร์ให้เคี้ยวอยู่นะคะ อร่อยอีกเช่นกัน

อีกหนึ่งเมนูค่ะ โรตี มาพร้อมกับสามเครื่องจิ้มคือ แกงถั่ว นมข้นหวาน และน้ำตาลค่ะ ตัวโรตีหนานุ่มแต่กรอบนิดๆ แกงถั่วรสชาติกลมกล่อมค่ะ อร่อยอีกเช่นกัน

ต่อไปเป็นโรตีกล้วยหอมค่ะ แป้งโรตีนุ่มกรอบกำลังดี หอมเนย และรสชาติโดยรวมก็อร่อยค่ะ

อีกหนึ่งเมนูที่เราชอบมากๆ ของร้านนี้ค่ะกับมะตะบะ รสดีมาก กลมกล่อม อร่อยและไม่เลี่ยนค่ะ มาร้านนี้ไม่อยากให้พลาดนะคะ เมนูนี้ชอบกันหลายคนเลยค่ะ (เราว่าร้านนี้ทำแนวโรตี มะตะบะอร่อยแหละค่ะ)

อีกหนึ่งเมนูที่ชอบค่ะกับข้าวยำนะคะ รสชาติกำลังดีค่ะ ทั้งเครื่องและน้ำบูดู ได้รสที่กำลังพอดีและอร่อยง่ะ (คือ ไม่ได้เอาสมุดจดลงไป แต่โน้ตไว้ว่าอันไหนอร่อยบ้าง ก็เลยแจงรายละเอียดรสชาติไมไ่ด้นะคะ ขออภัย แฮ่...)

ส่วนนี่คือเมนูที่แปลกดีค่ะ ไม่เคยเจอที่ร้านอื่นน่ะ (เราเองก็มาเส้นทางนี้น้อยด้วยง่ะนะ แหะๆ) ไม่ว่าจะเป็นข้าวเหนียวปลาเค็ม แกงสองอย่าง (ที่จำชื่อไม่ได้แล้ว แง้วว ดูจากคลิปด้านล่างที่ก๊ะหนาบมาบอกแล้วกันนะคะ) หรือโรตีไข่ดาว (เพิ่งจะเคยมาเจอก็ร้านนี้หละ) ใครอยากลองก็สั่งมากินดูนะฮับ

ปิดท้ายด้วยรูปของก๊ะหนาบและลูกสาวทั้งสองท่านค่ะ (มีลูกท่านอื่นๆ อีกแต่วันนั้นไม่อยู่ เลยถ่ายมาแค่นี้ค่ะ แหะๆ)

สรุปสำหรับร้านนี้นะคะ ถ้าใครไปแถวปากบาราก็อยากให้ลองไปกินดูกันค่ะ (จนต้องทำรีวิวแยกมาต่างหากแล้วกัน ฮา) มีทั้งเมนูอร่อยโดนใจ กับเมนูแปลกที่ไม่เคยเจอจากที่อื่นนะคะ ถ